Diari Oficial de la Generalitat Valenciana


Sumari del DOGV 1333, del 26-06-1990 (1990/818012)

ACORD d'11 de juny de 1990, del Consell de la Generalitat Valenciana, pel qual s'aprova definitivament el Projecte de Modificació Puntual de les Normes Subsidiàries de Planejament Municipal de Betxí.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1333

Data del DOGV
:   26-06-1990

Secció del DOGV
:   ALTRES DISPOSICIONS

Número del document
:   1990/818012


Data del document
:   11-06-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord d'11 de juny de 1990, del Consell de la Generalitat Valenciana, pel qual s'aprova definitivament el Projecte de Modificació Puntual de les Normes Subsidiàries de Planejament Municipal de Betxí.  
El Consell de la Generalitat Valenciana, en sessió celebrada el dia 11 de juny de 1990, adoptà l'acord següent:  
«Vist el Projecte de Modificació Puntual de les Normes Subsidiàries de Planejament Municipal de Betxí referent al canvi de qualificació urbanística de terrenys destinats a vials que passen a ser zona verda i equipament comunitari i  
Vist que el Ple de l'Ajuntament, en la sessió celebrada el dia 28 de juny de 1989, va acordar per unanimitat, a la vista dels informes tècnics corresponents, aprovar inicialment el Projecte i sotmetre aquest a un període d'informació pública d'un mes a fi de poder formular al·legacions i reclamacions.  
Vist que l'acord va ser publicat en el Butlletí Oficial de la Província d'Alacant el dia 18 de juliol de 1989, i que no s'ha presentat cap al·legació durant el període d'informació pública corresponent.  
Vist que el Ple de l'Ajuntament, en la sessió celebrada el dia 30 d'agost de 1989, a la vista de l?informe de Secretaria i del dictamen favorable emès per la Comissió de Govern, va acordar per unanimitat i conseqüentment amb el quòrum que exigeix l'article 47.3 de la Llei 7/1985, de 2 d?abril, aprovar provisionalment el projecte i remetre l?expedient a la Comissió Territorial d'Urbanisme per continuar la tramitació.  
Vist que el projecte consta de memòria, constituïda per un informe de l'arquitecte municipal en el qual es justifica la conveniència i l?oportunitat de la modificació que es pretén de les Normes Subsidiàries de Planejament Municipal aprovades el dia 30 de maig de 1989, plànols d'informació i d?ordenació.  
Vist que la Comissió Territorial d'Urbanisme de Castelló en la sessió celebrada el 26 de setembre de 1989, va acordar informar favorablement el Projecte de Modificació Puntual de les Normes Subsidiàries de Betxí.  
Vist que la finalitat de la modificació consisteix en el canvi de qualificació urbanística dels terrenys destinats a vials emplaçats entre els carrers prolongació de l'avinguda de San José Obrero i prolongació del carrer Coma, que queden classificats com a zona verda i sòl destinat a equipament comunitari.  
Vist que el Conseller d'Obres Públiques, Urbanisme i Transports va informar favorablement el Projecte mitjançant Resolució de data 30 de novembre de 1989.  
Vist que el dia 19 d'abril de 1990 la Comissió Permanent del Consell d'Estat va emetre dictamen favorable sobre la qüestió, en el Sentit que "pot aprovar-se el Projecte de Modificació Puntual de les Normes Subsidiàries de Betxí".  
Vist que, mitjançant la modificació que es pretén, s'unifiquen les zones verdes de superfície de 2574 m2 i 2347 m2 i que resulta una única zona verda (ECZL) d'una extensió total de 6974 m2, que suposa un increment respecte de la suma de les anteriors a causa de la supressió d'un vial í a la modificació d'un altre.  
D'altra banda disminueix la zona verda (ECZL) situada entre els vials prolongació carter Coma, prolongació de l'avinguda de San José Obrero i vial que uneix aquests carrers, que passen de l'actual superfície de 6.538 m2 de zona verda a 6.002 m2, per la qual l?increment total de zona verda, a causa de la modificació proposada, és de 1517 m2.  
Al seu torn, la modificació estableix una qualificació diferent i un ús urbanístic d'una part de zona verda (ECZL) a conseqüència del canvi del traçat del vial que travessa el carrer prolongació de l?avinguda de San José Obrero i prolongació del carrer Coma.  
Atés que la modificació que es proposa no suposa canvis substancials en l?ordenació i per tant no té incidència en l?estructura general i orgànica del territori.  
Atès que segons que estableix l'article 50 de la Llei del Sòl, en concordança amb l'article 162 del Reglament de Planejament Urbanístic, quan la modificació de les Normes Subsidiàries tingués com a objectiu una zonificació diferent o un ús urbanístic de les zones verdes o espais lliures previstos en el pla, haurà de ser aprovada pel Consell de la Generalitat Valenciana després dels informes favorables del Consell d'Estat i del Conseller d'Obres Públiques, Urbanisme i Transports.  
Atés que la tramitació és correcta segons que determina l'article 41 de la Llei del Sòl per remissió de l'article 49 d'aquest text legal i la documentació és adequada i suficient, tenint en compte l'objecte de la modificació plantejada.  
Vistos els preceptes legals citats, la Llei del Sòl, la Llei de Procediment Administratiu i altres que hi són d?aplicació, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el Projecte de Modificació Puntual de les Normes Subsidiàries de Planejament Municipal de Betxí referent al canvi de qualificació urbanística de terrenys destinats a vials que passen a ser zona verda i equipament comunitari».  
Contra aquest acorda que esgota la via administrativa, cal interposar recurs de reposició, previ al contenciós administratiu, davant el Consell de la Generalitat Valenciana en el termini d'un mes.  
València, 11 de juny de 1990.  
El Conseller Secretari del Govern Valencià,   
EMERIT BONO I MARTINEZ